Document ID: /roh_data/filtered/fineweb-2-filterrobots_roh.jsonl.gz/39010

A moda concisa
Di per di passentain nus temp vi da noss smartphone, scrollain si e giu a la tschertga da fotografias e da videos leghers, inspirants e divertents. Uras a la lunga guardain nus tge ch’auters fan, possedan u san, e nus ans cumparegliain automaticamain cun els. Ozendi passenta la plipart da nus passa duas uras per di al telefonin, quai che ha sa chapescha ina influenza sin nus sezs e sin nossa vita.
Las medias socialas lavuran cun differents utensils e rampigns per adina puspè ans carmalar en lur mund. Streaks, stories, likes – tut questas chaussas han mo ina finamira: ans far passentar uschè bler temp sco pussaivel en las apps respectivas. Uschia vegni fatg daners.
Tips
- Controlla regularmain quant temp che ti passentas en las medias socialas. Forsa ta gida in'app che mussa quant ditg che ti dovras mintga di il smartphone. Ultra da quai pon ins fixar limitas da temp per tschertas apps u categorias dad apps. Sajas conscienta resp. conscient ch’il mund digital po influenzar tia vita gist uschè fitg sco il mund real.